CELEX: 
Language: mt
Date: 2022-01-21 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jistabbilixxi r-regoli għall-applikazzjoni tad-Direttiva (UE) 2019/883 tal-Parlament Ewropew u tal-Kunsill fir-rigward tal-elementi dettaljati tal-mekkaniżmu tal-Unjoni tal-immirar ibbażat fuq ir-riskju għall-għażla ta’ vapuri għall-ispezzjoni

REGOLAMENT TA’ IMPLIMENTAZZJONI TAL-KUMMISSJONI (UE) .../...
            
            
               ta’ 21.1.2022
            
            
               li jistabbilixxi r-regoli għall-applikazzjoni tad-Direttiva (UE) 2019/883 tal-Parlament Ewropew u tal-Kunsill fir-rigward tal-elementi dettaljati tal-mekkaniżmu tal-Unjoni tal-immirar ibbażat fuq ir-riskju għall-għażla ta’ vapuri għall-ispezzjoni
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat id-Direttiva (UE) 2019/883 tal-Parlament Ewropew u tal-Kunsill tas-17 ta’ April 2019 dwar il-faċilitajiet tal-akkoljenza fil-portijiet għall-konsenja ta’ skart minn vapuri, li temenda d-Direttiva 2010/65/UE u li tħassar id-Direttiva 2000/59/KE
                  1
               , u b’mod partikolari l-Artiklu 11(2), it-tieni subparagrafu, tiegħu, 
            
            
               Billi:
            
            
               (1)L-infurzar effettiv tal-obbligu li l-iskart jitwassal fil-faċilitajiet tal-akkoljenza fil-portijiet għall-iskart huwa ta’ importanza kbira biex tiġi indirizzata b’mod effettiv il-problema taż-żibel fil-baħar u skart ieħor mit-trasport marittimu li jidħol fl-ambjent tal-baħar.
            
            
               (2)Mekkaniżmu uniku tal-Unjoni għall-immirar ibbażat fuq ir-riskju jeħtieġ jipprevedi kundizzjonijiet uniformi għall-għażla ta’ vapuri għall-ispezzjoni skont l-Artikolu 11(2) tad-Direttiva (UE) 2019/883.
            
            
               (3)Bl-istabbiliment ta’ mekkaniżmu tal-Unjoni ta’ mmirar ibbażat fuq ir-riskju, l-awtoritajiet rilevanti fl-Istati Membri għandu jkollhom għodda ta’ appoġġ biex jissodisfaw l-impenn ta’ spezzjoni skont l-Artikolu 11(1) tad-Direttiva (UE) 2019/883.
            
            
               (4)Sabiex jiġi vvalutat ir-riskju li vapur ma jikkonformax mal-obbligi stabbiliti fid-Direttiva (UE) 2019/883, jeħtieġ jitqiesu diversi parametri, li flimkien jipprovdu indikazzjoni ċara ta’ tali riskju. Dawk il-parametri għandhom ikunu: in-nuqqas ta’ konformità jew indikazzjonijiet ta’ nuqqas ta’ konformità mar-rekwiżiti għall-konsenja tal-iskart; il-perjodu ta’ żmien li jkun għadda mill-aħħar spezzjoni; l-eżistenza ta’ rapporti preċedenti ta’ nuqqas ta’ konformità mill-awtoritajiet tal-port rilevanti; il-port tal-waqfa ta’ qabel u dak li jmiss; l-eżistenza ta’ eżenzjoni għal dak il-vapur; u l-informazzjoni inkluża fuq SafeSeaNet u fit-THETIS-EU.
            
            
               (5)Sabiex jiġu previsti kundizzjonijiet uniformi għall-għażla tal-vapuri għall-ispezzjoni, huwa indispensabbli li l-Istati Membri japplikaw metodoloġija armonizzata. Għalhekk l-atti ta’ implimentazzjoni adottati skont id-Direttiva (UE) 2019/883 jeħtieġ jieħdu l-forma ta’ regolamenti ta’ implimentazzjoni.
            
            
               (6)Il-miżuri previsti f’dan ir-Regolament huma skont l-opinjoni tal-Kumitat dwar Ibħra Sikuri u l-Prevenzjoni ta’ Tniġġis minn Vapuri, 
            
            
            
               ADOTTAT DAN IR-REGOLAMENT:
            
            
               Artikolu 1
            
            
               1.
                     Għall-finijiet tal-ispezzjonijiet, l-Istati Membri għandhom jikklassifikaw il-vapuri msemmija fil-punt (a) tal-Artikolu 3(1) tad-Direttiva (UE) 2019/883, fil-kategoriji tal-livell tar-riskju li ġejjin:
            
            
               –(a)
                     Livell tar-riskju 1 (riskju għoli);
            
         
         
            
               –(b)
                     Livell tar-riskju 2 (riskju medju);
            
            
               –(c) 
                     Livell tar-riskju 3 (riskju baxx);
            
            
               –(d)
                     Livell tar-riskju 4 (riskju minimu);
            
            
               2.
                     Il-kategorija tal-livell tar-riskju għal kull vapur għandha tiġi ddeterminata abbażi tal-parametri tar-riskju stabbiliti fit-Tabella 1 tal-Anness. 
            
            
               3.
                     Il-parametri tal-livell tar-riskju stabbiliti fit-Tabella 1 tal-Anness għandhom jiġu applikati skont il-metodoloġija msemmija fil-punti 1 sa 4 tal-Anness.
            
            
               Artikolu 2
            
            
               Meta jikkonformaw mal-impenji ta’ spezzjoni stabbiliti fl-Artikolu 11 tad-Direttiva (UE) 2019/883, l-Istati Membri għandhom jikkonformaw mar-rekwiżiti li ġejjin:
            
            
               (a)jagħtu prijorità lill-ispezzjoni ta’ vapuri b’kategorija ta’ livell ta’ riskju ogħla;
            
            
               (b)jagħżlu b’mod aleatorju għall-ispezzjoni mill-inqas 1 % tal-għadd ta’ vapuri li għandhom jiġu spezzjonati kull sena.
            
            
               Artikolu 3
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
            
               Magħmul fi Brussell, 21.1.2022
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        ĠU L 151, 7.6.2019, p. 116. 
               
            
      
    ---documentbreak--- 
      
         
         
            
               ANNESS 
            
            
               Metodoloġija:
            
            
               1.Il-parametri tar-riskju stabbiliti fit-Tabella 1 għandhom jintużaw biex jiġi ddeterminat il-livell ta’ riskju tal-bastiment.
            
            
               2.Kull parametru tar-riskju stabbilit fit-Tabella 1 jiġi assenjat kodiċi tal-kulur differenti li jirrappreżenta l-livell ta’ riskju: Aħmar (għoli), oranġjo (medju) jew isfar (baxx).
            
            
               3.L-assenjazzjoni tal-livell tar-riskju lil vapur abbażi tal-allerti għall-parametri tar-riskji fit-Tabella 1 għandha tkun ibbażata fuq il-kriterji stabbiliti fit-Tabella 2.
            
            
               4.Sabiex ikunu applikati diversi allerti attivi fl-istess ħin għall-assenjazzjoni tal-livelli ta’ riskju stabbiliti fit-Tabella 2, jistgħu jiġu applikati l-fatturi ta’ konverżjoni stabbiliti fit-Tabella 3.
            
            
            
               Tabella 1: Parametri tar-riskju
            
            
            
                     
                        Numru tal-parametru tar-riskju
                     
                  
                  
                     
                        Livell ta’ riskju tal-allert (Kodiċi tal-kulur)
                     
                  
                  
                     
                        Deskrizzjoni tal-parametru tar-riskju
                     
                  
                  
                     
                        Kriterji għall-attivazzjoni ta’ allert għall-parametru tar-riskju
                     
                  
                  
                     
                        Kriterji għad-diżattivazzjoni ta’ allert għall-parametru tar-riskju 
                     
                  
               
                     
                        1
                     
                  
                  
                     
                        Oranġjo
                     
                  
                  
                     
                        Nuqqas ta’ konformità mar-rekwiżiti avvanzati ta’ notifika tal-iskart stabbiliti fl-Artikolu 6 tad-Direttiva (UE) 2019/883.
                     
                     
                  
                  
                     
                        L-allert jiġi attivat jekk in-notifika bil-quddiem dwar l-iskart ma tkunx intbagħtet jew ma jkunx fiha informazzjoni obbligatorja.
                     
                  
                  
                     
                        L-allert jintbagħat biex jiġi kkalkulat f’Port A abbażi tan-notifika bil-quddiem dwar l-iskart mibgħut lill-Port A. L-allert irid jerġa’ jiġi vvalutat f’kull Port.
                     
                  
               
                     
                        2
                     
                  
                  
                     
                        Oranġjo
                     
                  
                  
                     
                        Informazzjoni pprovduta mill-operatur, l-aġent jew il-kaptan skont l-Artikolu 6 tad-Direttiva (UE) 2019/883. 
                     
                     
                  
                  
                     
                        L-allert jiġi attivat jekk il-kontrolli tal-validità tal-kontenut ta’ notifika bil-quddiem dwar l-iskart jiżvelaw li l-vapur jista’ jkun li mhux konformi mad-Direttiva.
                     
                  
                  
                     
                        L-allert jintbagħat biex jiġi kkalkulat f’Port A abbażi tan-notifika bil-quddiem dwar l-iskart mibgħut lill-Port A. L-allert irid jerġa’ jiġi vvalutat f’kull Port.
                     
                  
               
                     
                        3
                     
                  
                  
                     
                        Oranġjo
                     
                  
                  
                     
                        Id-data tal-ispezzjonijiet preċedenti mwettqa skont l-Artikolu 10 tad-Direttiva (UE) 2019/883.
                     
                  
                  
                     
                        L-allert jiġi attivat jekk il-bastiment ma jkunx ġie spezzjonat skont l-Artikolu 10 tad-Direttiva (UE) 2019/883 fit-12-il xahar ta’ qabel.
                     
                     
                        Nota: Dan l-allert għandu jkun attiv biss wara t-28 ta’ Ġunju 2022.
                     
                  
                  
                     
                        L-allert jiġi diżattivat wara li tkun ġiet irreġistrata spezzjoni skont il-punt (a) tal-Artikolu 14(2) tad-Direttiva (UE) 2019/883.
                     
                  
               
                     
                        4
                     
                  
                  
                     
                        Aħmar
                     
                  
                  
                     
                        Rapport(i) eżistenti mill-awtoritajiet ta’ spezzjoni tal-Faċilitajiet tal-Akkoljenza fil-Portijiet, l-awtoritajiet tal-port jew korpi kompetenti oħra li jindikaw li l-vapur ma kkonformax mal-Artikolu 7 tad-Direttiva (UE) 2019/883.
                     
                  
                  
                     
                        L-allert jiġi attivat manwalment f’THETIS-EU mill-ispetturi tal-Faċilitajiet tal-Akkoljenza fil-Portijiet.
                     
                  
                  
                     
                        L-allert jiġi diżattivat wara li tiġi konkluża spezzjoni (status “Spezzjonat”) mingħajr nuqqasijiet ta’ konformità. 
                     
                  
               
                     
                        5
                     
                  
                  
                     
                        Oranġjo
                     
                  
                  
                     
                        Allert ta’ Nuqqas ta’ Konformità fil-Faċilitajiet tal-Akkoljenza fil-Portijiet
                     
                  
                  
                     
                        Allert attivat jekk il-vapur ikun ġie identifikat b’nuqqasijiet ta’ konformità fil-Faċilitajiet tal-Akkoljenza fil-Portijiet fl-aħħar 6 xhur, b’rapport rilevanti f’THETIS-EU.
                     
                  
                  
                     
                        L-allert jiġi diżattivat wara li tiġi konkluża spezzjoni (status “Spezzjonat”) mingħajr nuqqasijiet ta’ konformità.
                     
                  
               
                     
                        6
                     
                  
                  
                     
                        Oranġjo
                     
                  
                  
                     
                        Ħażna Dedikata Suffiċjenti
                     
                  
                  
                     
                        L-allert jiġi attivat jekk il-ħażna ddedikata abbord ma titqiesx suffiċjenti skont il-kriterji użati għall-applikazzjoni tal-Artikolu 8(4)(b)
                     
                  
                  
                     
                        L-allert jintbagħat biex jiġi kkalkulat f’Port A abbażi tan-notifika bil-quddiem dwar l-iskart mibgħut lill-Port A. L-allert irid jerġa’ jiġi vvalutat f’kull Port.
                     
                  
               
                     
                        7
                     
                  
                  
                     
                        Isfar
                     
                  
                  
                     
                        Port tal-Waqfa Li Jmiss
                     
                  
                  
                     
                        Meqjusa li żżid il-livell tar-riskju jekk mhux tal-UE jew mhux magħruf. Għall-komputazzjoni ta’ dan l-allert, il-portijiet li jinsabu fl-Iżlanda, in-Norveġja, ir-Renju Unit (inkluż l-Isle of Man, iċ-Channel Islands u Ġibiltà) u l-portijiet Russi li jinsabu fil-Baħar Baltiku għandhom jiġu ttrattati bħala UE.
                     
                  
                  
                     
                        L-allert jintbagħat biex jiġi kkalkulat f’Port A abbażi tan-notifika bil-quddiem dwar l-iskart mibgħut lill-Port A. L-allert irid jerġa’ jiġi vvalutat f’kull Port.
                     
                  
               
                     
                        8
                     
                  
                  
                     
                        Isfar
                     
                  
                  
                     
                        Port taż-Żjara Preċedenti
                     
                  
                  
                     
                        Meqjusa li żżid il-livell tar-riskju jekk mhux tal-UE. Għall-komputazzjoni ta’ dan l-allert, il-portijiet li jinsabu fl-Iżlanda, in-Norveġja, ir-Renju Unit (inkluż l-Isle of Man, iċ-Channel Islands u Ġibiltà) u l-portijiet Russi li jinsabu fil-Baħar Baltiku għandhom jiġu ttrattati bħala UE.
                     
                  
                  
                     
                        L-allert jintbagħat biex jiġi kkalkulat f’Port A abbażi tan-notifika bil-quddiem dwar l-iskart mibgħut lill-Port A. L-allert irid jerġa’ jiġi vvalutat f’kull Port.
                     
                  
               
                     
                        9
                     
                  
                  
                     
                        Isfar
                     
                  
                  
                     
                        Allert ta’ Eżenzjoni
                     
                  
                  
                     
                        L-allert jiġi attivat jekk il-vapur ikollu eżenzjoni u ma jkunx ġie spezzjonat għal 12-il xahar, biex jiġi żgurat li dawn il-vapuri jiġu inklużi fl-ispezzjonijiet.
                     
                  
                  
                     
                        L-allert irid jiġi vvalutat mill-ġdid f’kull port.
                     
                  
               
                     
                        10
                     
                  
                  
                     
                        Aħmar
                     
                  
                  
                     
                        Tip ta’ Inċident Allert tal-Iskart
                     
                  
                  
                     
                        L-allert jiġi attivat jekk ikun inħareġ Rapport ta’ Inċident tat-tip “skart” fis-SafeSeaNet għal dak il-bastiment f’port preċedenti.
                     
                  
                  
                     
                        L-allert jiġi diżattivat wara li tiġi konkluża spezzjoni (status “Spezzjonat”) u tkun seħħet mingħajr nuqqasijiet ta’ konformità jew wara li l-inċident ma jkunx attiv fis-SafeSeaNet
                     
                  
               
            
               Tabella 2: Assenjazzjoni tal-livelli tar-riskju abbażi tal-għadd ta’ inputs attivi
            
            
                     
                        Kriterji għal-livelli ta’ riskju
                     
                  
               
                     
                        Livell ta’ Riskju 1
                     
                  
                  
                     
                        Allert ħamra wieħed jew aktar
                     
                  
               
                     
                        Livell ta’ Riskju 2
                     
                  
                  
                     
                        Allert oranġjo
                           1
                         wieħed jew aktar
                     
                  
               
                     
                        Livell ta’ Riskju 3
                     
                  
                  
                     
                        Allert isfar 1wieħed jew aktar
                     
                  
               
                     
                        Livell ta’ Riskju 4
                     
                  
                  
                     
                        L-ebda allert attiv
                     
                  
               
            
               Tabella 3: Fatturi ta’ konverżjoni biex jikkombinaw diversi parametri attivi konkorrenti għall-applikazzjoni tal-livelli ta’ riskju tat-Tabella 2
            
            
                     
                        Fattur ta’ konverżjoni
                     
                  
               
                     
                        Tliet allerti sofor
                     
                  
                  
                     
                        Allert oranġjo wieħed
                     
                  
               
                     
                        Tliet allerti oranġjo
                     
                  
                  
                     
                        Allert aħmar wieħed
                     
                  
               
         
         
            
                  
                     (1)
                  
                        Sal-ammont li jiskatta l-applikazzjoni tal-fattur ta’ konverżjoni.